CELEX: 31998R2329
Language: da
Date: 1998-10-22 00:00:00
Title: Rådets forordning (EF) nr. 2329/98 af 22. oktober 1998 om ændring af forordning (EØF) nr. 357/79 om statistiske undersøgelser vedrørende vinarealerne

Avis juridique important

|

31998R2329

Rådets forordning (EF) nr. 2329/98 af 22. oktober 1998 om ændring af forordning (EØF) nr. 357/79 om statistiske undersøgelser vedrørende vinarealerne  

EF-Tidende nr. L 291 af 30/10/1998 s. 0002 - 0003

RÅDETS FORORDNING (EF) Nr. 2329/98 af 22. oktober 1998 om ændring af forordning (EØF) nr. 357/79 om statistiske undersøgelser vedrørende vinarealerne RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen (1),under henvisning til udtalelse fra Europa-Parlamentet (2), ogud fra følgende betragtninger:Forordning (EØF) nr. 357/79 (3) indeholder grundlæggende bestemmelser om statistiske undersøgelser vedrørende vinarealerne; undersøgelsesresultaterne tjener til at fastlægge kapaciteten samt udviklingen af produktionen i Fællesskabet på mellemlang sigt;det ved forordning (EØF) nr. 357/79 fastlagte system bør gøres mere fleksibelt, ikke alene på grund af den tekniske udvikling og edb-udviklingen, men også for at lette medlemsstaternes indberetningsbyrde;ifølge forordning (EØF) nr. 357/79 skal de berørte medlemsstater hvert tiende år gennemføre basisundersøgelser af vinarealet; visse medlemsstater finder dog, at det af tekniske og praktiske grunde vil være hensigtsmæssigt at gennemføre undersøgelsen samtidig med fællesskabsundersøgelsen af landbrugsbedrifternes struktur i henhold til forordning (EØF) nr. 571/88 (4);som led i en fleksibel metodologi bør medlemsstaterne have mulighed for at anvende den ved forordning (EØF) nr. 2392/86 (5) indførte fortegnelse over vindyrkningsarealer som datakilde til oplysningerne vedrørende basisundersøgelsen, da edb-udviklingen gør det muligt at få stadig mere præcise og fuldstændige oplysninger fra pålidelige data i en ajourført fortegnelse over vindyrkningsarealer -UDSTEDT FØLGENDE FORORDNING:Artikel 1 Forordning (EØF) nr. 357/79 ændres således:1) I artikel 1, stk. 1, tilføjes følgende afsnit:»Skal fællesskabsundersøgelsen af landbrugsbedrifternes struktur i henhold til forordning (EØF) nr. 571/88 (*) gennemføres inden for et tidsrum på højst 12 måneder i forhold til den i første afsnit, første led, omhandlede basisundersøgelse kan de to undersøgelser gennemføres samtidigt. Medlemsstaterne underretter på forhånd Kommissionen, hvis de har til hensigt at anvende denne bestemmelse.(*) EFT L 56 af 2. 3. 1988, s. 1.«2) I artikel 2, stk. 3, litra A, tilføjes følgende afsnit:»Hvad angår 1999-basisundersøgelsen kan Den Portugisiske Republik dog give oplysninger om de vinstoksorter, der tilsammen mindst udgør 53 % af det samlede areal, beplantet med vinstoksorter med druer til persning«.3) I artikel 3 tilføjes følgende stykke:»4. De medlemsstater, som har gennemført udarbejdelsen af fortegnelsen over vindyrkningsarealer på nationalt niveau eller i bestemte regioner, og som i overensstemmelse med forordning (EØF) nr. 2392/86 foretager en årlig ajourføring, kan ved indberetning til Kommissionen af de oplysninger, der skal indgives som led i basisundersøgelsen, som kilde anvende dataene i fortegnelsen over vindyrkningsarealer.«Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Luxembourg, den 22. oktober 1998.På Rådets vegneW. MOLTERERFormand(1) EFT C 257 af 15. 8. 1998, s. 8.(2) EFT C 328 af 26. 10. 1998.(3) EFT L 54 af 5. 3. 1979, s. 124. Forordningen er senest ændret ved tiltrædelsesakten af 1994.(4) EFT L 56 af 2. 3. 1988, s. 1. Forordningen er senest ændret ved Kommissionens beslutning 98/377/EF (EFT L 168 af 13. 6. 1998, s. 29).(5) EFT L 208 af 31. 7. 1986, s. 1. Forordningen er senest ændret ved forordning (EF) nr. 1596/96 (EFT L 206 af 16. 8. 1996, s. 38).